CELEX: 62021TN0102
Language: hr
Date: 2021-02-18 00:00:00
Title: Predmet T-102/21: Tužba podnesena 18. veljače 2021. – Bastion Holding i dr./Komisija

10.5.2021   
            
            
               HR
            
            
               Službeni list Europske unije
            
            
               C 182/58
            
         
      Tužba podnesena 18. veljače 2021. – Bastion Holding i dr./Komisija
      (Predmet T-102/21)
      (2021/C 182/78)
      Jezik postupka: engleski
      
         Stranke
      
      
         Tužitelji: Bastion Holding BV (Amsterdam, Nizozemska) i 35 ostalih tužitelja (zastupnici: B. Braeken i X.Y.G. Versteeg, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Suda zahtijevaju da:
      
                  —
               
               
                  poništi spornu odluku C(2020) 8286 final od 20. studenoga 2020. o izmjeni programa SA.57712 – COVID-19: program dodjele izravnih bespovratnih sredstava za podmirivanje fiksnih troškova za mala i srednja poduzeća pogođena izbijanjem bolesti COVID-19 (SA.59535 (2020/N)), u dijelu u kojem se odnosi na (a) razlikovanje između MSP-ova i drugih poduzeća i (b) najviši iznos od 90 000 eura;
               
            
                  —
               
               
                  podredno, poništi spornu odluku u dijelu u kojem se odnosi na (a) razlikovanje između MSP-ova i drugih poduzeća, ili (b) najviši iznos od 90 000 eura;
               
            
                  —
               
               
                  još podrednije, poništi spornu odluku u cijelosti;
               
            
                  —
               
               
                  dodatno, naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu dva tužbena razloga.
      
                  1.
               
               
                  Prvi tužbeni razlog temelji se na tvrdnji o Komisijinom propustu da pokrene službeni istražni postupak jer je pogrešno odlučila da spojivost sporne mjere državne potpore s unutarnjim tržištem nije dovedena u pitanje.
               
            
                  2.
               
               
                  Drugi tužbeni razlog temelji se na tome da je Komisija počinila postupovne nepravilnosti, jer sporna odluka nije dostatno obrazložena.